### Grozījumi likumā „Par uzņēmumu ienākuma nodokli”

Izdarīt likumā "Par uzņēmumu ienākuma nodokli" (Latvijas Republikas Saeimas un Ministru Kabineta Ziņotājs, 1995, 7., 24.nr.; 1996, 9., 15.nr.; 1997, 8., 24.nr.; 1998, 8., 21.nr.; 1999, 6., 24.nr.; 2000, 9.nr.; 2001, 1., 5., 24.nr.; 2003, 15.nr.; 2005, 2., 24.nr.; 2006, 1.nr.; 2007, 3., 12., 24.nr.; 2009, 1.,15.nr.,Latvijas Vēstnesis, 2009, 158.nr.) šādus grozījumus:

1. Papildināt 4.panta pirmajā daļā pēc pirmā teikuma ar teikumu šādā redakcijā:

„Izdevumu vai izdevumu daļas summai, kura nav tieši saistīta ar maksātāja saimniecisko darbību, un zaudējumu summai, kuru radījusi maksātājam piederošo vai tā lietošanā esošo sociālās infrastruktūras objektu uzturēšana, apliekamā ienākuma palielināšanai piemēro koeficientu 1,5.”.

1. Aizstāt 6.panta pirmās daļas 5.punktā skaitli „40” ar skaitli „60”.
2. 13.panta pirmajā daļā:

izteikt 9.punktu šādā redakcijā:

„9) nodokļa maksātājs, kas reģistrēts un darbojas saskaņā ar Reģionālās attīstības likumu noteiktā īpaši atbalstāmajā teritorijā, pamatlīdzekļiem, kuri iegādāti laika posmā, sākot ar to taksācijas periodu, kurā attiecīgajai teritorijai ir īpaši atbalstāmās teritorijas statuss, un kuri tiek izmantoti saimnieciskajā darbībā šajā teritorijā, iegādes vērtību vai izveidošanas vērtību pirms attiecīgās pamatlīdzekļu kategorijas taksācijas perioda kopējās nolietojuma summas aprēķināšanas var palielināt, reizinot to ar šādiem koeficientiem:

1. pirmās kategorijas pamatlīdzekļiem – 1,5,
2. otrās kategorijas pamatlīdzekļiem, izņemot dzelzceļa ritošo sastāvu un jūras un upju flotes transportlīdzekļus – 1,3,

c) trešās kategorijas pamatlīdzekļiem – 1,8,

d) ceturtās kategorijas pamatlīdzekļiem, izņemot vieglos automobiļus, motociklus, jūras un upes transporta līdzekļus un gaisa transporta līdzekļus – 2.

 papildināt ar 10.punktu šādā redakcijā:

„10) ja īpaši atbalstāmajai teritorijai, kas noteikta saskaņā ar Reģionālās attīstības likumu, ir beidzies īpaši atbalstāmās teritorijas statuss, nodokļa maksātājs, kas pamatlīdzekļa nolietojuma aprēķinam piemērojis šā panta pirmās daļas 9.punktā minēto koeficientu, turpina aprēķināt nolietojumu, neveicot pamatlīdzekļa atlikušās vērtības samazinājumu par piemēroto pamatlīdzekļa vērtības palielinošo koeficientu, ja šo pamatlīdzekli turpina izmantot attiecīgajā teritorijā saimnieciskās darbības nodrošināšanai.”.

1. 14.pantā:

izteikt sesto daļu šādā redakcijā:

„(6) Šā panta pirmajā daļā minētos taksācijas perioda zaudējumus nodokļa maksātājs, kurš reģistrēts un darbojas saskaņā ar Reģionālās attīstības likumu noteiktā īpaši atbalstāmajā teritorijā, var segt hronoloģiskā secībā no nākamo 10 taksācijas periodu apliekamā ienākuma. Šā panta 1.1 daļā minētos taksācijas perioda zaudējumus var segt hronoloģiskā secībā no nākamo sešu taksācijas periodu apliekamā ienākuma.”.

septītajā daļā aizstāt vārdu „reģions” attiecīgajā locījumā ar vārdu „teritorija” (attiecīgajā locījumā).

1. Izslēgt 22.panta septītajā daļā vārdus „atbilstoši Latvijas Bankas noteiktajai refinansēšanas likmei un”.

6. 23.pantā:

izteikt 1.1daļas 2.punktu šādā redakcijā:

„2) ja maksātājam ir būtiski mainījies darbības veids, ieņēmumu vai izdevumu struktūra, vai samazinājies peļņas apjoms - nodokļa avansa maksājumus par taksācijas perioda atlikušajiem mēnešiem nosaka vienādās summās, ņemot vērā maksātāja iesniegto pamatoto aprēķinu. Starpību starp taksācijas periodam aprēķināto nodokli un nodokļa maksātāja uz prognozes pamata veikto nodokļa avansa maksājumu apmēru, kas pārsniedz 20 procentus no aprēķinātās nodokļa summas, palielina par nokavējuma naudu, kas aprēķināta saskaņā ar likumu “Par nodokļiem un nodevām”. Aprēķinātā nodokļa un veikto avansa maksājumu starpības pārsnieguma daļa tiek sadalīta atbilstoši avansa maksājumu veikšanas termiņiem.”.

izteikt astoto daļu šādā redakcijā:

„(8) Jaunizveidots nodokļa maksātājs avansa maksājumus par pirmo taksācijas periodu un laika posmu līdz gada pārskata iesniegšanai var veikt labprātīgi.”.

7. Izslēgt pārejas noteikumu 39.punktu.

Likums stājas spēkā ar 2010.gada 1.janvāri.

Finanšu ministrs E.Repše

Vīza:

Valsts sekretārs M.Bičevskis

21.10.2009 16:09

S.Mačivka

67095493, sandra.macivka@fm.gov.lv